user
Xanuunnada NAFSIGA iyo DHIMIRKA?


assistant
Xanuunada nafsiga ama Dhimirka 

21) Delusional disorder -qoraal

Waa maxay delusional disorder ku ? 
Waa xanuun nafsi ah oo qofku aamino waxaan jirin balse dhici kara taas oo aan laga qancin karin maadaamuu qofku 100% waxaas aaminsan yahay. 

Si qofkaas loogu sheego inuu hayo xanuunkani waa inuu ku sifoobo :

1) Waa inuu xaaladan ku sugnaadaa bil ama wixii ka badan. 
2) Waa inaan laga helin calaamadaha ugu mihiimsan ee Waalida "Schizophrenia" sida calaamadaha loo yaqaan "hallucinations " ka oo ah inuu qofku arko waxaanay dadka kale arkayn ama maqlo waxaanay dadka kale arkayn , uriyo waxaanay dadka kale u urayn, taabtaan jidhkiisa ama ku dikadaan oo aan qofkale u muuqanayn, dhadhamiyo dhadhan aan afkiisa ku jirin wa u dhadhan eegi, waxaana ugu badan ta uu maqlo qofku codod la hadlaaya oo aanay cid kale maqlayn "auditory hallucination".

3) Inaanay waxba yeelin nolol maalmeedkiisa waxaas uu aaminsan yahay qofku sidoo kalena aanay ahayn waxaan dhiciba karin " Bizarre " Sida inuu maamulo ama madaxwayne ka yahay jasiirad aanu waligii arag, amaba in laga maamulo samada iyo suxuunta wareega maskaxda qofkaas,. 

4) Hadii ay dhacdo inuu qofku galo xaalad uu si qayrul caadi ah u faraxsanyahay una firfircoon yahay "manic state" amaba major depression waa inay kaliya xidhiidh la leedahay isla wakhtiga xanuunkani hayo. 

5) Hadii uu jiro warwar iyo deganaansho la'aani waa inaanay iman wakhti uu qofku qaatay maandooriye amaba xaalad kaloo caafimaad , sidoo kalena inaanay yeelan calaamadaha xanuunada Obsessive Compulsive Disorder iyo Body Dysmorphic disorder. 

Qaybaha loo qaybiyo Delusional disorder ka waxa ka mid ah :

1) Erotomanic type- waa qofka oo aaminsan inuu isaga jecel yahay qof kale gaar ahaana qof caan ah oo aanayba is aqoon madaxwayne amaba qofkaloo si uun bulshada magacwayn ugu leh. 
2) Grandiose type-waa qof aaminsan inuu leeyahay xirfad haybadeed" talent " Tasoo aan wali shaacin amaba uu ogaaday waxaanay cid kale ogayn oo uu yahay qof caalamka wax ku soo kordhiyay. 
3) Jealous type- waa qofka oo aaminsan inuu xaaskiisa amaba saygeedu khitaamayo iyadoo aanay taasi jirin isaga ama iyaduna siinin sabab shaki dhalin karta. 
4) Persecutory type- waa qofka oo aaminsan in loo heshiiyay, in la khiyaamayo lana basaasayo, lana daba socdo, la sunaynayo ama dawo la rabo in lagu mudo , in si xumaani ku jirto been looga warinayo , in laga rabo waxaanu kari karin , in la hortaagan yahay waliba iyadoo la dajiyay qorshe dheer. 
5) Somatic type - waa qofka oo ka shakisan inay xubnihiisu u shaqaynayaan si sax ah iyo in kale amaba dareemaya dareeno kale oo jidhka ah. 
6) Mixed type waa mid ay qofka isu raaci karaan laba ama wax ka badan oo noocyada delusional disorder ka ka mid ahi. 

Ta afaraad ayaana ugu badan delusional disorder ka. 

Maxaa keena delusional disorder ka? 
Waxa keena si toosa looma yaqaan sida xanuunada kalee nafsigaba se waxa baadhayaasha ku xeel dheeri sheegaan inay sabab u noqon karto :

B) Inay keeni karto hido ahaan oo qofka waalidkiisu qabaa isna ku dhici karaan. 
T) Inay sababto khalkhal ku yimado iyo miisaan la'aan neurotransmitters ka maskaxda. 
J) Inay keeni karto arin deegaan ama nafsiga la xidhiidha oo qofka ay ku badato xalaad isku buuq "stress" ahi taasoo aanu cidna la wadaagin caawimo nafsi ahna u raadsan. cabitaanka khamriga amaba adeegsiga maandooriyayaasha iyo dadka meel lagu xareeyo sida kaamanka qaxoontiga. 

Sidee loo daweeyaa? 
Dawo u gaar ah ma laha se waxa lagula tacaali karaa Psychotherapy iyo medication ba iyadoo ay tahay inuu qofku la xidhiidho dhakhtar xanuunada nafsiga ku takhasusay "Psychiatrist" amaba qof bartay sida dadkaas xanuunada nafsiga ahi hayaan loo caawiyo "psychologist".

Hadaad u baahan tahay dhinaca kala saarista xanuunada " Differential diagnosis " Halkan ka daalaco: